Държавен вестник, бр. 101, 2024 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  101
1. при промени в българското законода­
телство, политиката на национално ниво, 
както и правото на Европейския съюз или 
приемане на нов стратегически документ, 
които налагат привеждане на документите в 
съответствие с тях;
2. за увеличаване или намаляване на фи­
нансовия ресурс до размера на определените 
разходи за тази цел по бюджета на Министер­
ството на културата за съответната година, за 
която е обявено провеждането на конкурсите;
3. при техническа грешка.
Чл. 7. (1) След обявяване на конкурса на 
интернет страницата на Фонда кандидат за 
участие в конкурса може да иска разяснения по 
условията за кандидатстване в срок до 20 дни 
преди изтичането на срока за кандидатстване.
(2) Разясненията се дават по отношение на 
условията за кандидатстване и не съдържат 
становище относно качеството на проекта.
(3) Разясненията се утвърждават от изпъл­
нителния директор.
(4) След утвърждаването общият списък 
с въпроси и разяснения по процедурата се 
публикува на интернет страницата не по-
късно от 14 дни преди изтичането на срока 
за кандидатстване.
(5) Общият списък с въпроси и разясне­
нията, дадени по тях, се актуализира пери­
одично, при постъпване на въпроси и след 
утвърждаването му.
Чл. 8. (1) За получаване на средства от 
Фонда могат да кандидатстват всички кул­
турни организации, както и културни дейци, 
които отговарят на обявените условия за 
съответния конкурс.
(2) За получаване на средства от Фонда не 
могат да кандидатстват:
1. лица и организации, санкционирани по 
реда на чл. 37 от ЗЗРК и/или условията за 
кандидатстване по съответната процедура за 
срок до две години от налагане на санкцията;
2. лица и организации, при които член 
на управителен или контролен орган, както 
и временно изпълняващ такава длъжност, 
включително прокурист или търговски пъл­
номощник, е свързано лице по смисъла на 
§ 1, т. 9 от допълнителните разпоредби на 
Закона за противодействие на корупцията с 
изпълнителния директор или с членове на 
управителния съвет;
3. лица и организации, които не са предста­
вили отчет в срока по договор за предоставяне 
на средства от Фонда или с които се води 
съдебен спор по изпълнението на договор, 
финансиран от Фонда;
4. проекти, които не са одобрени на пре­
дишни конкурси, организирани от Фонда, 
като това не включва проекти, които не са 
одобрени поради недостиг на средствата, по-
сочени в заповедта за съответния конкурс;
5. лица и организации, дарители на Фонда;
6. служители на Фонда;
7. членове на експертната комисия само за 
конкурси, за които са определени да участват в 
съответните комисии по реда на тази наредба;
8. лица и организации с два сключени до­
говора за предоставяне на средства от Фонда 
през същата календарна година;
9. юридически лица, които са в несъс­
тоятелност или се намират в производство 
по несъстоятелност, или в производство по 
ликвидация;
10. други лица, оганичени съгласно при­
ложимия за конкурса режим, съобразно пра­
вилата в областта на държавните помощи;
11. лица, които имат изискуеми публични 
задължения, с изключение на задължения по 
невлезли в сила актове, както и разсрочени, 
отсрочени или обезпечени задължения.
(3) Липсата на обстоятелствата по ал. 1, т. 1, 
2, 5, 6, 7, 9 и 10 се установява с декларация, 
подадена заедно с формуляра по чл. 4, ал. 4, 
а на обстоятелствата по ал. 2, т. 3, 4 и 8 се 
установява служебно от Фонда.
(4) Обстоятелството по чл. 8, ал. 2, т. 11 се 
проверява от Националния фонд „Култура“ 
по реда на чл. 87, ал. 11 от Данъчно-осигу­
рителния процесуален кодекс.
Чл. 9. Кандидатстването се осъществява 
по ред, определен с устройствения правилник 
по чл. 24, ал. 4 от ЗЗРК.
Раздел IV
Провеждане на конкурса
Чл. 10. (1) При провеждане на конкурс по 
чл. 4, ал. 1 се извършва:
1. оценяване на всеки проект, което включ­
ва:
а) оценка на административното съответ­
ствие и допустимост, подадено в определения 
срок;
б) експертна и финансова оценка на допус­
натите по буква „а“ предложения;
2. класиране на всеки проект, чиято оценка 
е по-голяма или равна на минимално допус­
тимата съгласно документите по чл. 4, ал. 1, 
в низходящ ред на получените точки;
3. изготвяне на доклад, който съдържа 
информация за проектите, определени за фи­
нансиране и за всички етапи на оценителния 
процес, съгласно т. 1 и 2.
(2) Всеки кандидат може да оттегли своя 
проект във всеки един етап на оценителния 
процес чрез писмено заявление, подадено по 
електронен път или чрез деловодството на Фон­
да, като в този случай оценителната комисия 
не разглежда оттегления проект. Оттеглянето 
на проект се записва в оценителния доклад и 
служебно му се поставят оценки „0“.
Чл. 11. Изпълнителният директор назна­
чава техническа комисия, която да извърши 
оценка за административното съответствие 
и допустимост на проектите. В състава є за­
дължително участва един служител на Фонда 
и един експерт с юридическо образование.